ai4bharat/Pralekha huggingface dataset:
பிரதமர் அலுவலகம்
பழம்பெரும் தெலுங்கு நடிகர் திரு யு.வி. கிருஷ்ணம் ராஜுவின் மறைவிற்கு பிரதமர் இரங்கல்
பழம்பெரும் தெலுங்கு நடிகர் திரு யு.வி. கிருஷ்ணம் ராஜுவின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார்.
ட்விட்டர் பதிவில் அவர் தெரிவித்திருப்பதாவது:
“திரு யு.வி. கிருஷ்ணம் ராஜுவின் மறைவை அறிந்து மிகுந்த வேதனை அடைந்தேன். திரைப்படத்துறை சம்பந்தமான அவரது அறிவுக்கூர்மை மற்றும் படைப்பாற்றலை எதிர்கால தலைமுறை என்றும் நினைவில் கொள்ளும். சமூக சேவையில் முன்னோடியாக இருந்ததோடு, அரசியல் தலைவராகவும் அவர் தடம் பதித்தார். அன்னாரது குடும்பத்தினருக்கும், ரசிகர்களுக்கும் இரங்கல்கள். ஓம் சாந்தி.”
-----
((
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2022-ஆம் ஆண்டில் ஓய்வூதியம் மற்றும் ஓய்வூதியதாரர்கள் நலத்துறையின் குறிப்பிடத்தக்க சாதனைகளின் கண்ணோட்டம்
பணியாளர் நலன், பொதுமக்கள் குறைதீர்ப்பு மற்றும் ஓய்வூதியங்கள் அமைச்சகத்தின் கீழ் இயங்கும் ஓய்வூதியம் மற்றும் ஓய்வூதியதாரர்கள் நலத்துறை, 2022-ஆம் ஆண்டில் மேற்கொண்ட முக்கிய சாதனைகளும், முன்முயற்சிகளும் பின்வருமாறு:
• தேசிய அளவிலான டிஜிட்டல் ஆயுள் சான்றிதழ் முகாமினால் 30 லட்சம் ஓய்வூதியதாரர்கள் பயனடைந்தனர்: ஓய்வூதியதாரர்கள்/ குடும்ப ஓய்வூதியதாரர்களுக்கு எளிதான வாழ்வை ஏற்படுத்தி தருவதற்காக நவம்பர் 1 முதல் 30-ஆம் தேதி வரை டிஜிட்டல் ஆயுள் சான்றிதழ் குறித்த விழிப்புணர்வு பிரச்சாரம் நாடு முழுவதும் 37 நகரங்களில் நடைபெற்றது. நவம்பர் 30, 2022 வரை மொத்தம் 30.85 லட்சம் மத்திய அரசு ஓய்வூதியதாரர்கள் இந்த சேவையை வெற்றிகரமாகப் பயன்படுத்தியுள்ளனர். இவர்களுள் 2.88 லட்சம் பேர் முக அடையாளத் தொழில்நுட்பம் வாயிலாக ஆயுள் சான்றிதழை சமர்ப்பித்துள்ளனர்.
• 2020, 2021 மற்றும் 2022-ஆம் ஆண்டுகளுக்கான அனுபவ் விருதுகள்:
ஓய்வு பெற்ற அதிகாரியின் அனுபவங்களை டிஜிட்டல் வழியில் பாதுகாக்கும் முயற்சியாக பிரதமரின் கோரிக்கையை ஏற்று அனுபவ் தளம் 2015-ஆம் ஆண்டு உருவாக்கப்பட்டது. அக்டோபர் 18-ஆம் தேதி புதுதில்லியின் விஞ்ஞான் பவனில் நடைபெற்ற விழாவில் மத்திய அமைச்சர் டாக்டர் ஜிதேந்திர சிங் இந்த விருதுகளை வழங்கினார்.
• அனுபவ் விருது வென்றவர்கள், இணைய வழி கருத்தரங்குகள் வாயிலாக சிறந்த நடைமுறைகளைப் பகிர்ந்தனர். நவம்பர் 22-ஆம் தேதி முதல் நாடு முழுவதும் நடைபெற்ற இந்தத் தொடர் கருத்தரங்கில், சம்பந்தப்பட்ட பங்குதாரர்கள் மற்றும் அமைச்சகங்கள்/ துறைகள்/ நிறுவனங்களுடன் விருது பெற்றவர்கள் கலந்துரையாடினார்கள்.
• ஓய்வூதியதாரர்களுக்கான ஒற்றைச் சாளர தளமான பவிஷ்யா வாயிலாக ஓய்வூதியதாரர்களுக்கு ஓய்வு பெற்ற பிறகு வழங்கப்படும் சேவைகளை அளிப்பதற்காக பாரத ஸ்டேட் வங்கியுடன் இணைந்து ஒருங்கிணைந்த ஓய்வூதியதாரர்கள் தளம் அக்டோபர் மாதம் அறிமுகப்படுத்தப்பட்டது. ஓய்வூதியங்களை வழங்கும் அனைத்து 17 வங்கிகளும் இந்தத் தளத்தில் ஒருங்கிணைக்கப்படும். இந்தத் தளத்தினால் 11 லட்சம் ஓய்வூதியதாரர்கள் பயனடைவார்கள்.
• இணையதளம் வாயிலாக ஓய்வூதிய ஒப்புதல் மற்றும் கட்டண அமைப்பு முறையை கண்காணிப்பதற்காக பவிஷ்யா என்ற தளத்தை துறை தொடங்கியது. ஓய்வூதியம் வழங்கப்படுவதில் ஏற்படும் தாமதத்தை ஓய்வு பெற்ற ஊழியர்களும், நிர்வாக அதிகாரிகளும் கண்காணிப்பதற்கு இந்த அமைப்பு முறை உதவிகரமாக உள்ளது. மத்திய அரசு சேவை தளங்களிடையே மூன்றாவது சிறந்த தளமாக இது தேர்வு செய்யப்பட்டுள்ளது.
• நாடு தழுவிய ஓய்வூதிய டிஜிட்டல் அதாலத், மே 5-ஆம் தேதி அனைத்து அமைச்சகங்கள்/ துறைகள் இடையே நடைபெற்றது. மத்திய ஆயுதப்படை, பாதுகாப்பு, ரயில்வே, தொலைத் தொடர்பு மற்றும் அஞ்சல் துறை உள்ளிட்ட அனைத்து துறைகளும் இதில் அடங்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1887189
-------------
RB/PKV/RR
(Visitor Counter : 179
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 104.04 கோடியைக் கடந்தது
நாட்டில் கடந்த 24 மணி நேரத்தில் 49,09,254 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 104.04 கோடியைக்  கடந்தது. 1,03,62,667 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 17,095 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,36,14,434 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.20 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 123 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 16,156 பேருக்குப் புதிதாகத் தொற்று ஏற்பட்டுள்ளது. 239 நாட்களில் இது மிகக் குறைந்த எண்ணிக்கையாகும்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 2 லட்சத்திற்கும் கீழ் குறைந்து தற்போது 1,60,989 ஆக உள்ளது; 2020 மார்ச் மாதத்திற்குப்பின் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.47 சதவீதமாக உள்ளது.
கடந்த 24 மணி நேரத்தில் 12,90,900 கொவிட் பரிசோதனைகள் செய்யப்பட்டன. இதுவரை சுமார் 60.44 கோடி கொவிட் பரிசோதனைகள் ) செய்யப்பட்டுள்ளன.
வாராந்திரத் தொற்று உறுதி கடந்த 34 நாட்களில் 2 சதவீதத்திற்கும் குறைவாக நீடித்து, தற்போது 1.19 சதவீதமாக உள்ளது. தினசரித் தொற்று விகிதம் 1.25 சதவீதமாக பதிவாகியுள்ளது. இந்த எண்ணிக்கை தொடர்ந்து 59 நாட்களாக 3 சதவீதத்திற்குக் கீழே 24 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1767082
சிறப்பு சேவைகள் மற்றும் கட்டுரைகள்
தபால் நிலையங்களில் விளம்பரம் காட்சிப்படுத்தும் வசதி
அஞ்சல் துறை அரசு மற்றும் கார்ப்பரேட் நிறுவனங்களுக்கு அஞ்சல் அட்டைகள், உள்நாட்டுக் கடித அட்டைகள், சேமிப்புப் புத்தகம் போன்றவற்றின் மூலமும், வெள்ளைப் பலகைகள், பதாகைகள், ஸ்டாண்டீகள், சியோஸ்க்கள், விதானம் மற்றும் குடை போன்றவற்றின் மூலமும் விளம்பரம் செய்வதற்கான ஊடகமாக உதவுகிறது. மேலும் குறிப்பிட்ட தபால் நிலையங்களில் வைக்கப்பட்டள்ள எல்இடி டிவிகளில் விளம்பரம் காட்சிப்படுத்தும் வசதியும் உள்ளது.
கொவிட்-19 தடுப்பு மற்றும் கட்டுப்பாடு, பிளாஸ்டிக் பயன்பாட்டைத் தவிர்த்தல், தண்ணீரைச் சேமித்தல், ஸ்வச் பாரத் மிஷன், பெண் குழந்தைகளைப் பாதுகாத்தல் போன்ற பல்வேறு முயற்சிகள் குறித்த விழிப்புணர்வை ஏற்படுத்த மேற்கண்ட விளம்பர சேனல்கள் அரசு நிறுவனத்தால் பயன்படுத்தப்படுகின்றன.
அஞ்சல் துறையால் வழங்கப்படும் மேற்கண்ட ஊடக அஞ்சல் சேவைகளைப் பெற, அருகிலுள்ள தபால் நிலையங்களைத் தொடர்பு கொள்ளலாம் அல்லது விசாரணைகளை tnbdcell[at]gmail[dot]com என்ற மின்னஞ்சல் முகவரிக்கு அனுப்பலாம்.
சுற்றுலா அமைச்சகம்
ஜெய்பூரில் மத்திய சுற்றுலா அமைச்சகம் சார்பில் ஜி20 சுற்றுலா கண்காட்சி
மத்திய சுற்றுலா அமைச்சகம், சுற்றுலாத்துறையுடன் இணைந்து ராஜஸ்தானில் ஜி20 சுற்றுலா கண்காட்சிக்கு ஏப்ரல் 23-ம் தேதி முதல் 25-ம் தேதி வரை ஏற்பாடு செய்திருக்கிறது.
இந்த கண்காட்சியின் தொடக்க விழாவில் கலந்து கொண்டு பேசிய மத்திய சுற்றுலாத்துறை செயலாளர் திரு அரவிந்த் சிங், விடுதலையின் அமிர்தப் பெருவிழா கொண்டாட்டத்தின் ஒரு பகுதியாகவும், ஜி20 நாடுகளுக்கு இந்தியாவின் தலைமைத்துவத்தை கொண்டாடும் வகையிலும், பிரதமர் திரு நரேந்திர மோடியின் தலைமையிலான தொலைநோக்குப்பார்வையின் அடிப்படையில். சுற்றுலாத்துறையை மேம்படுத்த நடவடிக்கை எடுக்கப்பட்டு வருவதாகக் கூறினார்.
நாடு முழுவதும் 50 புதிய சுற்றுலா தளங்களை உருவாக்கவும், மத்திய அரசின் உடான் திட்டத்தின் கீழ் 59 புதிய வான் வழித்தடங்களையும் உருவாக்கி சுற்றுலாத்துறையை மேம்படுத்த திட்டமிட்டு இருப்பதாகவும் கூறினார்.
ஜி20 நாடுகளுக்கு இந்தியாவின் தலைமைத்துவம் சுற்றுலாத்துறையை ஆசிய பசிபிக் பிராந்தியத்தில் வலிமையான நாடாக வலுப்பெற செய்திருப்பதாக கூறினார். பசுமை சுற்றுலாவை முன்னிறுத்தும் வகையில் 50 புதிய சுற்றுலா தளங்களை உருவாக்க இருப்பதாகவும் திரு அரவிந்த் சிங் குறிப்பிட்டார்.
இந்த நிகழ்ச்சியில் ராஜஸ்தான் மாநில சுற்றுலாத்துறை அமைச்சர் திரு விஷ்வேந்திர சிங், எஃப்ஐசிசிஐ எனப்படும் இந்திய வர்த்தகம் மற்றும் தொழில் கூட்டமைப்பின் நிர்வாகி உள்ளிட்ட பலர் கலந்து கொண்டனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1919173
AD/ES/RS/RR
புவி அறிவியல் அமைச்சகம்
உம்-பன் கடும் சூறாவளிப் புயல் நிலவரம் – பிற்பகல் 3.00 மணி
இந்திய வானிலை ஆய்வு மையத்தின் தேசிய வானிலை கணிப்பு மையம் / புயல் எச்சரிக்கை பிரிவு, உம்-பன் கடும் சூறாவளிப் புயலின், பிற்பகல் 3.00 மணி நிலவரத்தை அளித்துள்ளது. விரிவான தகவல்களுக்கு : https://pib.gov.in/PressReleseDetail.aspx?PRID=1625337
(Visitor Counter : 123
திறன் மேம்பாடு மற்றும் தொழில் முனைவோர் அமைச்சகம்
பிரதம மந்திரி ஜன் ஆரோக்கிய திட்டத்தில் திறன் மேம்பாட்டுக்கு ஒரு லட்சம் பேருக்குப் பயிற்சி: ஒப்பந்தம் கையெழுத்து
பிரதம மந்திரி ஜன் ஆரோக்கிய யோஜனா  திட்டத்தில் திறன் மேம்பாட்டுக்காக ஒரு லட்சம் பேருக்குப் பயிற்சி அளிக்கும் வகையில் தேசிய திறன் மேம்பாட்டுக் கழகத்துக்கும்  தேசிய சுகாதார முகமைக்கும்  இடையே புரிந்துணர்வு ஒப்பந்தம் இன்று கையெழுத்தானது.
தேசிய சுகாதார முகமையின் முதன்மைச் செயல் அலுவலர் டாக்டர் இந்து பூஷண், தேசிய திறன் மேம்பாட்டுக் கழகத்தின் மேலாண் இயக்குநர் திரு. மனிஷ்குமார் ஆகியோர் இந்த உடன்பாட்டில் கையெழுத்திட்டனர். இதற்கான நிகழ்ச்சியில் மத்திய திறன் மேம்பாட்டு அமைச்சர் திரு. தர்மேந்திர பிரதான், மக்கள் நல்வாழ்வு மற்றும் குடும்ப நலத் துறை அமைச்சர் திரு. ஜே.பி. நட்டா, சுகாதாரம் மற்றும் குடும்ப நலத் துறை இணையமைச்சர்கள் திரு. அஸ்வினி குமார் சவுபே, திருமதி அனுப்பிரியா பட்டேல் ஆகியோர் கலந்துகொண்டனர்.
முன்னதாக மக்கள்நல்வாழ்வுத் துறை அமைச்சர் திரு. ஜே.பி. நட்டா பேசுகையில், “இந்த உடன்பாட்டில் 29 மாநிலங்களும் யூனியன் பிரதேசங்களும் கையெழுத்திட்டுள்ளன” என்றார்.
இந்தப் புரிந்துணர்வு ஒப்பந்தத்தின்படி, தேசிய திறன் மேம்பாட்டுக் கழகம்  ஆரோக்கிய மித்ராக்களுக்கு மிகச் சிறந்த தரமான பயிற்சியை அளிக்க வகை செய்யும். திறன் மேம்பாட்டு மையங்கள்  பிரதம மந்திரி கவுஷல் கேந்திரங்கள்  ஆகியவற்றின் மூலம் இப்பயிற்சி அளிக்கப்படும். இதற்காக நியமிக்கப்பட்ட ஆரோக்கிய மித்ராக்களுக்கு உரிய சான்றிதழ்கள் அளிக்கப்படும்.
நிகழ்ச்சியில் பேசிய அமைச்சர் திரு. தர்மேந்திர பிரதான், “பிரதம மந்திரி ஜன் ஆரோக்கிய யோஜனா திட்டம் நாடு முழுவதும் 50 கோடி பேரின் உடல்நலத்தைப் பேணுவதற்கு உதவும் திட்டமாகும். இதன் வெற்றி நாட்டின் வெற்றியாகும்” என்றார்.
இத்திட்டத்தைச் செயல்படுத்துவதற்காக, உரிய மேற்பார்வை, நவீன தொழில்நுட்பப் பயன்பாடு, புதிய நுணுக்கங்கள் கடைப்பிடிக்கப்படும். ஆரோக்கிய மித்ராக்களின் பங்களிப்பு மிகவும் முக்கியமானதாகும். அவர்கள் திட்டத்தின் செயல்பாட்டுக்கும் பலனாளிகளுக்கும் அவர்கள் சிறந்த பாலமாகத் திகழ்வார்கள். பிரதம மந்திரி ஜன் ஆரோக்கிய யோஜனா  திட்டம் வெற்றிகரமாகச் செயல்படுவதில் திறன் மேம்பாட்டு அமைச்சகத்தின் பங்களிப்பு முக்கியமானது.
“பிரதம மந்திரி ஜன் ஆரோக்கிய யோஜனா  திட்டம் மிகச் சிறந்த திட்டமாகும். அதற்காக ஏராளமான அடித்தளப் பணிகள் மேற்கொள்ளப்பட்டு வருகின்றன. இத்திட்டத்தின் மூலம் 10கோடியே 74 லட்சம் நலிவடைந்த, கைவிடப்பட்டோருக்கு நிதிப் பாதுகாப்பு கிடைக்கும். அவர்களுக்கு இத்திட்டத்தின் மூலம் ஒவ்வொரு குடும்பத்துக்கும் ரூ. 5 லட்சம் கிடைக்கும். தரமான நலத்தை அளிப்பதில் ஆரோக்கிய மித்ராக்களுக்குப் பெரும் பங்கு இருக்கிறது” என்று அமைச்சர் திரு. ஜே.பி. நட்டா கூறினார்.
பிரதமர் அலுவலகம்
பிரிக்ஸ்-ஆப்பிரிக்கா மக்கள் தொடர்பு மற்றும் பிரிக்ஸ் பிளஸ் உரையாடல் நிகழ்வில் பிரதமர் பங்கேற்பு
ஆகஸ்ட் 24 , 2023 அன்று ஜோகன்னஸ்பர்க்கில் நடைபெற்ற பிரிக்ஸ்-ஆப்பிரிக்கா மக்கள் தொடர்பு மற்றும் பிரிக்ஸ் பிளஸ் உரையாடல் நிகழ்வில் பிரதமர் திரு நரேந்திர மோடி பங்கேற்றார்.
இக்கூட்டத்தில் பிரிக்ஸ் நாடுகளின் தலைவர்களுடன் ஆப்பிரிக்கா, ஆசியா, லத்தீன் அமெரிக்கா ஆகிய நாடுகளின் தலைவர்களும் கலந்து கொண்டனர்.
பிரிக்ஸ் அமைப்பு, உலகளாவிய தெற்கின் குரலாக இருக்க வேண்டும் என்று பிரதமர் அழைப்பு விடுத்தார். ஆப்பிரிக்காவுடனான இந்தியாவின் நெருக்கமான கூட்டாண்மையை அடிக்கோடிட்டுக் காட்டிய அவர், உத்தேச திட்டம் 2063 இன் கீழ் ஆப்பிரிக்காவின் வளர்ச்சிப் பயணத்தில் ஆதரவளிப்பதற்கான இந்தியாவின் உறுதிப்பாட்டை மீண்டும் உறுதிப்படுத்தினார்.
பல துருவ உலகை வலுப்படுத்த மேலும் ஒத்துழைப்புக்கு அழைப்பு விடுத்த பிரதமர், உலகளாவிய நிறுவனங்களை பிரதிநிதித்துவமாகவும், பொருத்தமானதாகவும் வைத்திருக்க அவற்றை சீர்திருத்த வேண்டியதன் அவசியத்தை வலியுறுத்தினார். பயங்கரவாத எதிர்ப்பு, சுற்றுச்சூழல் பாதுகாப்பு, காலநிலை நடவடிக்கை, சைபர் பாதுகாப்பு, உணவு மற்றும் சுகாதார பாதுகாப்பு மற்றும் நெகிழ்வான விநியோக சங்கிலி ஆகிய துறைகளில் ஒத்துழைக்குமாறு தலைவர்களை அவர் கேட்டுக்கொண்டார். சர்வதேச சூரியசக்தி கூட்டணி, ஒரு சூரியன் ஒரு உலகம் ஒரு தொகுப்பு, பேரழிவைத் தாங்கும் உள்கட்டமைப்புக்கான கூட்டணி, ஒரு பூமி ஒரு சுகாதாரம், புலிகள் கூட்டணி மற்றும் பாரம்பரிய மருத்துவத்திற்கான உலகளாவிய மையம் போன்ற சர்வதேச முன்முயற்சிகளின் ஒரு பகுதியாக இருக்குமாறு நாடுகளுக்கு பிரதமர் அழைப்பு விடுத்தார். இந்தியாவின் டிஜிட்டல் பொது உள்கட்டமைப்பு இருப்பை பகிர்ந்து கொள்ளவும் அவர் முன்வந்தார்.
குறு சிறு மற்றும் நடுத்தர தொழில் துறை அமைச்சகம்
சிறு, நடுத்தர தொழில்களுக்கான சர்வதேச மாநாடு முதல் முறையாக புது தில்லியில் நடைபெறும்
முதல் முறையாக சிறு மற்றும் நடுத்தர தொழில்களுக்கான சர்வதேச மாநாடு புதுதில்லியில் நடைபெறுகிறது. ஏப்ரல் 22ம் தேதி தொடங்கி, 24ம் தேதி வரையில் நடைபெறும் இந்த மாநாட்டில் 31 நாடுகளிலிருந்து 150 தொழில்முனைவோர்களும் நாட்டின் பல்வேறு பகுதிகளிலிருந்து சுமார் 400 தொழில்முனைவோர்களும் வந்து கலந்து கொள்கிறார்கள்.
சிறு, குறு, நடுத்தரத் தொழில்களுக்கான அமைச்சகம் இந்த மாநாட்டை நடத்துகிறது. மாநாடு தொடர்பாக 35 சர்வதேச தொழில் மேம்பாட்டு அமைப்புகளுடன் தொடர்பு கொண்டுள்ளது. அந்த அமைப்புகள் மூலம் சர்வதேச அளவிலான தொழில்முனைவோர் இந்த மாநாட்டில் பங்கு கொள்வதற்கு அழைப்பு விடுத்துள்ளது. மேலும், இந்தியாவில் உள்ள தேர்ந்தெடுக்கப்பட்ட தொழில்முனைவோருடன் உலக நாட்டுத் தொழில்முனைவோர் நேரடியாகத் தொடர்பு கொள்ளவும் ஏற்பாடு செய்யப்பட்டுள்ளது.
இந்த மாநாடு “இந்தியாவில் உற்பத்தி செய்” என்ற திட்டம், மற்றும் மகளிர் தொழில்முனைவோருக்கு அதிகாரமளிக்கும் திட்டம் ஆகியவற்றை உள்ளடக்கிய இலக்கினைக் குறிக்கோளாகக் கொண்டு நடத்தப்படும்.
இது குறித்து மேலும் விவரங்களை அறிந்துகொள்ள இணையதளம்: http://www.pib.nic.in/
சுகாதாரம் மற்றும் குடும்ப நலத்துறை அமைச்சகம்
10 லட்சம் மக்கள் தொகைக்கு கொவிட்-19 தடுப்பு மருந்து வழங்கும் விகிதம்
நாடாளுமன்றத்தின் மாநிலங்களவையில் கேள்வி ஒன்றுக்கு எழுத்துப்பூர்வமாக இன்று பதில் அளித்த மத்திய சுகாதாரம் மற்றும் குடும்ப நல இணை அமைச்சர் திரு அஷ்வினி குமார் சவுபே கீழ்காணும் தகவல்களை அளித்தார்.
2021 மார்ச் 3 வரை, இந்தியா முழுவதும் 1,58,43,204 தடுப்பு மருந்துகள் வழங்கப்பட்டிருக்கின்றன. அதாவது 10 லட்சம் பேரில் 11,675 பேருக்கு கொவிட்-19 தடுப்பு மருந்து வழங்கப்பட்டுள்ளது.
2021 மார்ச் 3 வரை, தமிழ்நாடு முழுவதும் 5,34,658 தடுப்பு மருந்துகள் வழங்கப்பட்டிருக்கின்றன. அதாவது 10 லட்சம் பேரில் 7,011 பேருக்கு கொவிட்-19 தடுப்பு மருந்து வழங்கப்பட்டுள்ளது.
2021 மார்ச் 3 வரை, புதுச்சேரியில் 13,971 தடுப்பு மருந்துகள் வழங்கப்பட்டிருக்கின்றன. அதாவது 10 லட்சம் பேரில் 8,973 நபர்களுக்கு கொவிட்-19 தடுப்பு மருந்து வழங்கப்பட்டுள்ளது.
உலகத்திலேயே மக்கள் தொகை அதிகமாக கொண்ட இரண்டாவது பெரிய நாடு இந்தியாவாகும். இந்த கண்ணோட்டத்தில் பார்க்கும்போது 10 லட்சம் மக்கள் தொகையில் கொவிட்-19 தடுப்பு மருந்து வழங்கப்படும் விகிதம் பாராட்டுக்குரியது.
தேசிய நிபுணர் குழுவின் பரிந்துரையை தொடர்ந்து சுகாதார பணியாளர்கள் மற்றும் முன்கள பணியாளர்களுக்கு முதலில் தடுப்பு மருந்து வழங்கும் பணியை இந்தியா தொடங்கியது.
தற்போது 60 வயதுக்கு மேற்பட்டவர்கள் மற்றும் 45 வயதுக்கு மேற்பட்ட இணை நோய் தன்மை உடையவர்களுக்கு தடுப்பூசி போடப்பட்டு வருகிறது.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1703443
மின்னணு மற்றும் தகவல் தொழில்நுட்பம்
மின்னணுவியல் மற்றும் தகவல் தொழில் நுட்பத் துறையின் செயல்பாடுகள் குறித்த கண்ணோட்டம்
இந்தியாவில் டிஜிட்டல் தொழில்நுட்பங்கள் அனைவரையும் உள்ளடக்கியதாகவும் சமூக மாற்றங்களை சிறப்பாக ஏற்படுத்தக்கூடியதாகவும் அமைந்துள்ளன. டிஜிட்டல் இந்தியா திட்டம் இந்தியாவை டிஜிட்டல் மயமாக்கியிருப்பதுடன், அறிவுசார் பொருளாதார அணுகுமுறையை உறுதி செய்துள்ளது.
இந்த ஆண்டில் மின்னணுவியல் மற்றும் தகவல் தொழில்நுட்ப அமைச்சகத்தின் செயல்பாடுகளால் எட்டப்பட்ட சில சாதனைகள:
- நாடு முழுவதும் தனித்துவ அடையாள ஆணையம் 88 ஆதார் சேவை மையங்களை 72 நகரங்களில் ஏற்படுத்தியுள்ளது.
- இதுவரை 5 லட்சத்து 49 ஆயிரம் பொதுச் சேவை மையங்கள், அமைக்கப்பட்டுள்ள நிலையில், அவற்றுள் 4 லட்சத்து 37 ஆயிரம் மையங்கள், கிராம ஊராட்சி அளவில் செயல்பட்டு வருகின்றன.
- கிளவுட் எனப்படும் மேகக் கணினி அடிப்படையில் உருவாக்கப்பட்ட டிஜி லாக்கர் தளத்தில் பொதுமக்கள் தங்களது ஆவணங்கள், சான்றிதழ்கள் உள்ளிட்டவற்றை டிஜிட்டல் முறையில் சேமிக்கும் வகையில் ஏற்படுத்தி தரப்பட்டுள்ளது.
- கடந்த நிதியாண்டில் மொத்த மின்னணுப் பணப் பரிவர்த்தனைகளின் எண்ணிக்கை 5554 கோடியாக அதிகரித்துள்ளது.
- உள்நாட்டு மின்னணுப் பொருட்கள் உற்பத்தி தொடர்ந்து அதிகரித்து வருகிறது. 2016-17ம் நிதியாண்டில் 3லட்சத்து 17 ஆயிரம் கோடி ரூபாய் மதிப்பில் மின்னணுப் பொருட்கள் உற்பத்தி செய்யப்பட்ட நிலையில் கடந்த நிதியாண்டில் 6லட்சத்து 40 ஆயிரம் கோடி ரூபாய் அளவுக்கு அது அதிகரித்துள்ளது.
- உலகின் மிகப்பெரிய டிஜிட்டல் அடையாள திட்டமான ஆதாரின் கீழ் 2022 நவம்பர் 31 வரை 129 கோடியே 41 லட்சம் ஆதார் வழங்கப்பட்டுள்ளன.
- மின்னணுப் பொருட்களின் உற்பத்தியை அதிகரிக்க உற்பத்தியுடன் கூடிய ஊக்குவிப்பு திட்டத்தின் கீழ் சலுகைகள் வழங்கப்படுகின்றன.
- அடுத்த தலைமுறை தொழில் பாதுகாப்பு திட்டத்தின்  கீழ் ஸ்டார்ட்டப் நிறுவனங்களை ஊக்குவிக்க சிறப்பு ஆதரவுத் திட்டம் செயல்படுத்தப்படுகிறது.
- இந்திய மென்பொருட்கள் தொழில்நுட்ப பூங்காக்ககள் மென்பொருள் ஏற்றுமதியை ஊக்குவிக்க பல்வேறு நடவடிக்கைகளை மேற்கொண்டுள்ளன.
- மின்சாரத்தில் இயங்கும் வாகனத்தின் உற்பத்தியை உள்நாட்டிலேயே அதிகளவில் மேற்கொள்வதற்கான நடவடிக்கைகள் தீவிரமாக்கப்பட்டுள்ளன.
- இணையதள பாதுகாப்புக்காக தேசிய உயர்திறன் சைபர் பாதுகாப்பு மையம் ஏற்படுத்தப்பட்டுள்ளது.
டிஜிட்டல் நடைமுறைகளுக்கு வேகமாக மாறிவரும் நாடாக இந்தியாக திகழ்கிறது. மின்னணுவியல் மற்றும் தகவல் தொழில்நுட்ப அமைச்சகத்தின் பல்வேறு நடவடிக்கைகள் மக்களின் வாழ்க்கையை எளிமைப்படுத்தியுள்ளதோடு, மின்னணுவியல் பொருட்கள் உற்பத்தியில் இந்தியா தன்னிறைவை அடைவதற்கான சூழலையும் மேம்படுத்தியுள்ளன.
கலாசாரத்துறை அமைச்சகம்
நாட்டின் பாரம்பரியம் மற்றும் கலாச்சாரத்தை பாதுகாக்க செயல் திட்டம்
மாநிலங்களவையில் இன்று எழுத்துப்பூர்வமாக அளித்த பதிலில் மத்திய கலாச்சாரம் மற்றும் சுற்றுலாத்துறை இணையமைச்சர் திரு பிரகலாத் சிங் படேல் கூறியதாவது:
கலை மற்றும் கலாச்சாரத்தை பல திட்டங்கள் மூலம் பாதுகாத்து வளர்ப்பதுதான் கலாச்சாரத் துறையின் நோக்கம். இதற்காக இத்துறையின் கீழ் 2 அலுவலகங்கள், 6 துணை அலுவலகங்கள், 34 தன்னாட்சி அமைப்புகள் உள்ளன. இவற்றின் மூலம் பல திட்டங்கள் நேரடியாக செயல்படுத்தப்படுகின்றன.
தொல்பொருள், அருங்காட்சியகங்கள், காப்பகங்கள், மானுடவியல், பொது நூலகங்கள், புத்த மற்றும் திபெத்திய நிறுவனங்கள், நூற்றாண்டு விழாக்கள், ஆண்டுவிழாக்கள், சர்வதேச கலாச்சார உறவுகள், காந்தி பாரம்பரிய இயக்கம் ஆகியவற்றின் மூலம் பல்வேறு திட்டங்கள், நிகழ்ச்சிகள் செயல்படுத்தப்படுகின்றன.
இந்திய தொல்பொருள் ஆய்வுத்துறை தற்போதுள்ள வட்டாரங்களை பிரித்து, 6 புதிய வட்டாரங்களை ஏற்படுத்தியுள்ளது.
குஜராத்தில் வதோதரா வட்டாரத்தை பிரித்து ராஜ்கோட் வட்டாரம் உருவாக்கப்பட்டுள்ளது.
மத்தியப் பிரதேசத்தில் போபால் வட்டாரத்தை பிரித்து ஜபல்பூர் வட்டாரம் உருவாக்கப்பட்டுள்ளது.
சென்னை மற்றும் திருச்சூர் வட்டாரத்தை பிரித்து திருச்சி வட்டாரம் உருவாக்கப்பட்டுள்ளது.
உத்தரப் பிரதேசம் ஆக்ரா வட்டாரத்தை பிரித்து மீரட் வட்டாரம் உருவாக்கப்பட்டுள்ளது.
உத்தரப் பிரதேசம் லக்னோ வட்டாரத்தை பிரித்து ஜான்சி வட்டாரம் உருவாக்கப்பட்டுள்ளது.
மேற்கு வங்கம் கொல்கத்தா வட்டாரத்தை பிரித்து ராய்கன்ச் வட்டாரம் உருவாக்கப்பட்டுள்ளது.
மேலும் விவரங்களுக்கு https://pib.gov.in/PressReleasePage.aspx?PRID=1694499
-----
(Visitor Counter : 71
கனரகத் தொழில்கள் அமைச்சகம்
சூரிய சக்தி மின்சார வாகன மின்னேற்றி நிலையத்தை கர்னாலில் மத்திய கனரக தொழிற்சாலைகள் அமைச்சர் திறந்து வைத்தார்
மத்திய கனரக தொழிற்சாலைகள் அமைச்சகத்தின் ஃபேம்-1  திட்டத்தின் கீழ் சூரிய சக்தி அடிப்படையிலான வாகன மின்னேற்றி நிலயங்களை தில்லி-சண்டிகர் நெடுஞ்சாலையில் அதிகளவில் பாரத மிகுமின் நிறுவனம்  நிறுவியிருப்பதால், இந்தியாவின் முதல் மின்சார வாகனங்களுக்கு தோழமையான நெடுஞ்சாலையாக அது உருவாகி இருக்கிறது.
கர்னா ஏரி ரிசார்டில் அமைந்துள்ள சூரிய சக்தி மின்சார வாகன மின்னேற்றி நிலையத்தை மத்திய கனரக தொழிற்சாலைகள் அமைச்சர் டாக்டர் மகேந்திரநாத் பாண்டே காணொலி மூலம் திறந்து வைத்தார். மத்திய கனரக தொழிற்சாலைகள் அமைச்சகத்தின் செயலாளர் திரு அருன் கோயல் முன்னிலை வகித்தார். பெல் தலைவர் மற்றும் நிர்வாக இயக்குநர் டாக்டர் நளின் சிங்கால் மற்றும் மத்திய கனரக தொழிற்சாலைகள் அமைச்சகம் மற்றும் பெல் உயர் அதிகாரிகள் இதில் கலந்து கொண்டனர்.
நாட்டின் 75-வது சுதந்திர தின விழாவில் மாண்புமிகு பிரதமர் ஆற்றிய உரையை நினைவு கூர்ந்த டாக்டர் பாண்டே, “தேசிய சக்தி எந்தளவு முக்கியமானதோ சுற்றுச்சூழல் பாதுகாப்பும் அந்தளவுக்கே முக்கியமானது என்று கூறிய மாண்புமிகு பிரதமர், எரிசக்தி தற்சார்புக்காக பல்வேறு நடவடிக்கைகளை இந்தியா எடுத்து வருவதாக கூறினார். சுற்றுச்சூழல் பாதுகாப்புக்கான துடிப்பு மிக்க குரலாக இந்தியா விளங்குகிறது. நாட்டின் முயற்சிகள் பலனளிக்க தொடங்கியுள்ளன,” என்றார்.
தில்லி-சண்டிகர் நெடுஞ்சாலையின் மையப்பகுதியில் அமைந்துள்ள கர்னா ஏரி ரிசார்டில் நிறுவப்பட்டுள்ள சூரிய சக்தி மின்சார வாகன மின்னேற்றி நிலையம், நாட்டின் தற்போது உள்ள அனைத்து வகை மின்சார வாகனங்களுக்கும் பொருந்தும் வகையில் அமைக்கப்பட்டுள்ளது. நெடுஞ்சாலையில் அமைந்துள்ள இதர மின்னேற்றி நிலையங்களையும் இந்த வருடத்திற்குள் மேம்படுத்தும் பணியில் பெல் இறங்கியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747375
சுரங்கங்கள் அமைச்சகம்
சுரங்கத் துறையின் உண்மையான திறனை உணர பல கட்டமைப்பு சீர்திருத்தங்களை மத்திய அரசு கொண்டு வருகிறது-மத்திய அமைச்சர் தகவல்
சுரங்கத்துறையின் உண்மையான திறனை உணர, பல கட்டமைப்பு சீர்திருத்தங்களை மத்திய அரசு கொண்டு வருகிறது என மத்திய நிலக்கரி மற்றும் சுரங்கத்துறை அமைச்சர் திரு பிரகலாத் ஜோஷி கூறினார்.
உலகளாவிய சுரங்க உச்சி மாநாடு மற்றும் சர்வதேச சுரங்க இயந்திரங்கள் கண்காட்சி நிகழ்ச்சியில் மத்திய நிலக்கரி மற்றும் சுரங்கத்துறை அமைச்சர் திரு பிரகலாத் ஜோஷி கலந்து கொண்டு பேசியதாவது:
சுரங்க ஆராய்ச்சியில் தனியார் துறை பங்களிப்பை அதிகரிக்கவும், ஆய்வு முதல் உற்பத்தி வரை சுரங்கங்களை ஏலம் விடுவதற்கான விதிமுறைகளை மாற்றியமைக்கவும், கட்டமைப்பு சீர்திருத்தங்களை கொண்டு வர அரசு திட்டமிட்டு வருகிறது. இது நாட்டில் கனிம வளங்கள் உற்பத்தியை ஊக்குவிக்கும். கடந்த மார்ச் மாதம் பல சுரங்கங்களின் குத்தகை காலம் முடிவடைந்தது. அவசர சட்டம் மூலம், அந்த சுரங்கங்கள் புதிய குத்தகைக்கு உடனடியாக விடப்பட்டன. கனிம வளங்களின் தடையற்ற உற்பத்திக்கு இது மிகப் பெரிய நடவடிக்கை. சமீபத்தில் அதிகளவிலான இரும்புத்தாது சுரங்கங்களின் ஏலத்தை ஒடிசா வெற்றிகரமாக முடித்தது. கனிம சுரங்கங்களின் ஏலம் முழு வெற்றியடையவும், அவைகள் மாநில அரசுகளுக்கு வருவாய் மற்றும் வேலைவாய்ப்பை உருவாக்குவதிலும் மத்திய அரசு உறுதியாக உள்ளது.
இவ்வாறு அவர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1677691
பிரதமர் அலுவலகம்
நாகாலாந்து மாநில தொடக்க தினத்தில் அம்மாநில மக்களுக்கு பிரதமர் வாழ்த்து
நாகாலாந்து மாநில தொடக்க தினத்தையொட்டி, அம்மாநில மக்களுக்கு பிரதமர் திரு.நரேந்திர மோடி வாழ்த்து தெரிவித்துள்ளார்.
“மாநில தொடக்க தினத்தில் நாகாலாந்தைச் சேர்ந்த எனதருமை சகோதர, சகோதரிகளுக்கு நல்வாழ்த்துகள். இந்த மாநிலம் சிறப்பான கலாச்சாரத்திற்கு பெயர் பெற்றதாகும். நாகாலாந்து மக்கள், கருணையும், துணிவும் மிக்கவர்கள். வரும் ஆண்டுகளில் நாகாலாந்து வளர்ச்சியில் புதிய உச்சத்தை எட்ட வேண்டும்” என்றும் பிரதமர் தெரிவித்துள்ளார்.
|
|
@narendramodi
மாநில தொடக்க தினத்தில் நாகாலாந்தைச் சேர்ந்த எனதருமை சகோதர, சகோதரிகளுக்கு நல்வாழ்த்துகள். இந்த மாநிலம் சிறப்பான கலாச்சாரத்திற்கு பெயர் பெற்றதாகும். நாகாலாந்து மக்கள், கருணையும், துணிவும் மிக்கவர்கள்.
வரும் ஆண்டுகளில் நாகாலாந்து வளர்ச்சியில் புதிய உச்சத்தை எட்ட வேண்டும்.
சுகாதாரம் மற்றும் குடும்ப நலத்துறை அமைச்சகம்
தேசிய தொலை ஆலோசனை மையத்தை தொடங்கினார் டாக்டர். ஹர்ஷவர்தன்
மத்திய சுகாதாரம் மற்றும் குடும்ப நலத்துறை அமைச்சர் டாக்டர்.ஹர்ஷவர்தன் இன்று தேசிய தொலை ஆலோசனை மையத்தை தொடங்கினார். நாட்டில் உள்ள எய்ம்ஸ் நிறுவனங்கள் மற்றும் மாநிலங்களில் உள்ள மருத்துவக் கல்லூரிகளின் பிரத்யேக அதிகாரிகளுடன் கொவிட் 19-க்கு எதிரான முனேற்பாடுகள் குறித்து கலந்துரையாடி, அவ்ர் ஆய்வு மேற்கொண்டார்.
கொன்டெக்  திட்டம் என்பது கொவிட்-19 தேசியத் தொலை ஆலோசனை மையம் என்பதன் சுருக்கமாகும். மத்திய சுகாதாரம் மற்றும் குடும்பநல அமைச்சகத்தின் கருத்தில் உதித்த கொன்டெக் திட்டத்தை புதுதில்லி அகில இந்திய மருத்துவ அறிவியல் நிறுவனம் எய்ம்ஸ் செயல்படுத்துகிறது.
நிகழ்ச்சியில் பேசிய டாக்டர்.ஹர்ஷவர்தன், கொவிட்-19 நோயாளிகளுக்கு சிகிச்சை அளிப்பதில் ஏற்படும் சிரமங்கள் தொடர்பாக, நாடு முழுவதும் உள்ள மருத்துவர்களுக்கு எய்ம்ஸ் மருத்துவமனையுடன் தொடர்பை உருவாக்குவதை நோக்கமாகக் கொண்டு, கொன்டெக் திட்டம் எய்ம்ஸ் மருத்துவமனையில் செயல்பட்டு வருவதாகத் தெரிவித்தார். 24 மணி நேரமும் செயல்படும் இந்த மையத்தில் மருத்துவர்கள் தொடர்ந்து பணியாற்றுவார்கள் என்று அவர் மேலும் தெரிவித்தார். இதில் பணியாற்றும் மருத்துவர்கள் தங்குவதற்கு இடமும், உணவும் அளிக்கப்பட்டு வருகிறது. எய்ம்சில் இந்த மையத்தை அமைத்திருப்பதன் மூலம், சிறிய மாநிலங்களில் உள்ள மருத்துவர்களும், நீண்ட அனுபவம் கொண்ட எய்ம்ஸ் மருத்துவர்களின் ஆலோசனை மற்றும் உதவியைப் பெற முடியும் என்று அவர் கூறினார். உலகம் முழுவதும் உள்ள மருத்துவர்கள் கொவிட் -19க்கு பல்வேறு முறைகளைக் கையாண்டு சிகிச்சை அளித்து வருவதாக அவர் கூறினார். நம்நாட்டு மருத்துவர்கள் குறைந்தபட்சம், இந்த மையத்தைத் தொடர்பு கொண்டு, தங்களுக்குள் கலந்தாலோசித்து, இந்த நோய்க்கு மிகச்சிறந்த மருத்துவ முறையைப் பின்பற்றுவதை இந்தத் திட்டம் நோக்கமாகக் கொண்டுள்ளதாக, அவர் தெரிவித்தார்.
(Visitor Counter : 155